钦定古今图书集成/明伦汇编/皇极典/第293卷 > 夏〈赫连勃勃 赫连昌 赫连定〉
## 钦定古今图书集成/明伦汇编/皇极典/第293卷 > 夏〈赫连勃勃 赫连昌 赫连定〉

《晋书赫连勃勃载记》：“勃勃字屈孑，匈奴右贤王去卑
之后，刘元海之族也。曾祖武，刘聪世以宗室封楼烦
公，拜安北将军、监鲜卑诸军事、丁零中郎将。雄据肆
卢川，为代王猗卢所败，遂出塞，表祖豹子，招集部落，
复为诸部之雄。石季龙遣使就拜平北将军、左贤王。
丁零单于父卫辰入居塞内，苻坚以为西单于，督摄”
河西诸虏，屯于代来城。及坚国乱，遂有朔方之地，控
弦之士三万八千。后魏师伐之，辰令其子力候提距
战，为魏所败。魏人乘胜济河，克代来，执辰杀之，勃勃
乃奔于叱干部。叱干佗斗伏送勃勃于魏。《佗斗伏》兄
子阿利先戍大洛川，闻将送勃勃，驰谏曰：“鸟雀投人，
尚宜济免，况勃勃国破家亡，归命于我，纵不能容，犹
宜任其所奔，今执而送之，深非仁者之举。”佗斗伏惧，
为魏所责，弗从。阿利潜遣劲勇篡勃勃于路，送于姚
兴高平公没弈于，《弈于》以女妻之。勃勃身长八尺五
寸，腰带十围，性辩慧，美风仪。兴见而奇之，深加礼敬，
拜骁骑将军，加奉车都尉，常参军国大议，宠遇逾于
勋旧。兴弟邕言于兴曰：“勃勃天性不仁，难以亲近，陛
下宠遇太甚，臣窃惑之。”兴曰：“勃勃有济世之才，吾方
收其艺用，与之共平天下，有何不可！”乃以勃勃为安
远将军，封阳川侯，使助没弈于镇高平，以三城、朔方
杂夷及卫辰部众三万配之，使为伐魏。侦侯姚邕固
谏，以为不可，兴曰：“卿何以知其性气？”邕曰：“勃勃奉上
慢，御众残，贪暴无亲，轻为去就，宠之逾分，终为边害。”
兴乃止。顷之，以勃勃为持节、安北将军、五原公，配以
三交五部鲜卑及杂虏二万馀落，镇朔方。时河西鲜
卑杜仑献马八千匹于姚兴，济河至大城，勃勃留之，
召其众三万馀人，伪猎高平川，袭杀没弈于而并其
众，众至数万。义熙二年，僭称天王、大单于，赦其境内，
建元曰“龙昇”，署置百官。自以匈奴夏后氏之苗裔也，
国称大夏。以其长兄右地代为丞相、代公，次兄力候
提为大将军、魏公，叱干阿利为御史大夫、梁公，弟阿
利罗引为征南将军、司隶校尉，若门为尚书令，叱以鞬为征西将军、尚书左仆射，乙斗为征北将军、尚书
右仆射，自馀以次授任。其年，讨鲜卑薛于等三部，破
之，降众万数千。进讨姚兴三城已北诸戍，斩其将杨
丕、姚石生等。诸将谏，固险，不从。又复言于勃，勃曰：“陛
下将欲经营宇内，南取长安，宜先固根本，使人心有
所凭系，然后大业可成，高平险固，山川沃饶，可以都
也。”勃勃曰：“卿徒知其一，未知其二。吾大业草创，众旅
未多，姚兴亦一时之雄，关中未可图也。且其诸镇用
命，我若专固一城，彼必并力于我，众非其敌，亡可立
待。吾以云骑风驰，出其不意，救前则击其后，救后则
击其前，使彼疲于奔命，我则游食自若，不及十年，岭
北、河东尽我有也。待姚兴死后，徐取长安，姚泓凡弱
小儿擒之，方略已在吾计中矣。”昔轩辕氏亦迁“居无
常，二十馀年，岂独我乎！”于是侵掠岭北，岭北诸城门
不昼启，兴叹曰：“吾不用黄儿之言，以至于此。”黄儿，姚
邕小字也。勃勃初僭号，求婚于秃发傉檀，傉檀弗许。
勃勃怒，率骑二万伐之，自杨非至于支阳三百馀里，
杀伤万馀人，驱掠二万七千口、牛马羊数十万而还。
傉檀率众追之，其将焦朗谓傉檀曰：“勃勃天姿雄骜，
御军齐肃，未可轻也。今因抄掠之资，率思归之士，人
自为战，难与争锋。不如从温围北渡，趣万斛堆，阻水
结营，制其咽喉，百战百胜之术也。”傉檀将贺连怒曰：
“勃勃以死亡之馀，率乌合之众，犯顺结祸，幸有大功。
今牛羊塞路，财宝若山，窘弊之馀，人怀贪竞，不能督
厉士众以抗我也。我以大军临之，必上崩鱼溃。今引
军避之，示敌以弱。我众气锐，宜在速追。”傉檀曰：“吾追
计决矣，敢谏者斩！”勃勃闻而大喜，乃于阳武下陕，凿
陵埋车以塞路。傉檀遣善射者射之，中勃勃左臂，勃
勃乃勒众逆击，大败之，追奔八十馀里，杀伤万计，斩
其大将十馀人，以为京观，号髑髅台。还于岭北。勃勃
与姚兴将张佛生战于青石原，又败之，俘斩五千七
百人。兴遣将齐难率众二万来伐，勃勃退如河曲。难
以去勃勃既远，纵兵掠野，勃勃潜军覆之，俘获七千
馀人，收其戎马兵仗，难引军而退。勃勃复追击于木
城，拔之，擒难，俘其将士万有三千，戎马万匹，岭北夷
夏降附者数万计。勃勃于是拜置守宰以抚之。勃勃
乃率骑二万入高冈，及于五井，掠平凉杂胡七千馀
户以配后军，进屯依力川。姚兴来伐，至三城，勃勃候
兴诸军未集，率骑击之。兴大惧，遣其将姚文宗距战。
勃勃伪退，设伏以待之。兴遣其将姚榆生等追之，伏
兵夹击，皆擒之。兴将王奚聚羌胡三千馀户于敕奇
堡，勃勃进攻之。奚骁悍有膂力，短兵接战，勃勃之众
多为所伤。于是堰断其水，堡人窘迫，执奚出降。勃勃
谓奚曰：“卿忠臣也，朕方与卿共平天下。”奚曰：“若蒙大
恩，速死为惠。”乃与所亲数十人自刎而死。勃勃又攻
兴将金洛生于黄石固，弥姐豪地于我罗城，皆拔之。
徙七千馀家于大城，以其丞相右地代领幽州牧以
镇之。遣其尚书金纂率骑二万攻平凉。姚兴来救，纂
为兴所败，死之。勃勃兄子左将军罗提率步骑一万，
攻兴将姚广都于定阳，克之，坑将士四千馀人，以女
弱为军赏。拜广都为太常。勃勃又攻兴将姚寿都于
清水城，寿都奔上邽，徙其人万六千家于大城。是岁，
齐难，姚广都谋叛，皆诛之。姚兴将姚详弃三城，南奔
大苏，勃勃遣其将平东鹿弈于要击之，执详，尽俘其
众。详至，勃勃数而斩之。其年，勃勃率骑三万攻安定，
与姚兴将杨佛嵩战于青石北原，败之，降其众三万
五千，获戎马二万匹。进攻姚兴将党智隆于东乡，降
之，署智隆光禄勋，徙其三千馀户于贰城。姚兴镇北
参军王买德来奔，勃勃谓买德曰：“朕大禹之后，世居
幽朔，祖宗重辉，常与汉魏为敌国。中世不竞，受制于
人。逮朕不肖，不能绍隆先构，国破家亡，流离漂虏。今
将应运而兴，复大禹之业，卿以为何如？”买德曰：“自皇
晋失统，神器南移，群雄岳峙，人怀问鼎。况陛下弈叶
载德，重光朔野，神武超于汉王，圣略迈于魏祖，而不
于天启之机建成大业乎？今秦政虽衰，藩镇犹固，深
愿蓄力待时，详而后举。”勃勃善之，拜军师中郎将。乃
赦其境内，改元为凤翔。以叱干阿利领将作大匠，发
岭北夷夏十万人，于朔方水北，黑水之南，营起都城。
勃勃自言：“朕方统一天下，君临万邦，可以统万为名。”
阿利性尤工巧，然残忍刻薄，乃蒸土筑城，锥入一寸，
即杀作者而并筑之。勃勃以为忠，故委以营缮之任。
又造五兵之器，精锐尤甚。既成，呈之工匠，必有死者。
射甲不入，即斩弓人，如其入也，便斩铠匠。又造百炼
刚刀，为龙雀大环，号曰“大夏龙雀”，铭其背曰：“古之利
器，吴楚湛卢。大夏龙雀，名冠神都。可以怀远，可以柔
迩，如风靡草，威服九区”，世甚珍之。复铸铜为大鼓，飞
廉、翁仲、铜驼、龙兽之属，皆以黄金饰之，列于宫殿之
前。凡杀工匠数千，以是器物莫不精丽。于是议讨乞
伏炽磐。王买德谏曰：“明王之行师也，轨物以德，不以
𣊻。且炽磐，我之与国，新遭大丧，今若伐之，岂所谓乘
理而动，上感灵和之义乎！苟恃众力，因人丧难，匹夫犹耻为之，而况万乘哉！”勃勃曰：“甚善。微卿，朕安闻此
言！”其年，下《书》曰：“朕之皇祖，自北迁幽朔，姓改姒氏，音
殊中国，故从母氏为刘子，而从母之姓，非礼也。古人
氏族无常，或以因生为氏，或以王父之名，朕将以义
易之。帝王者，系天为子，是为徽赫，实与天连。今改姓
曰赫连氏，庶协皇天之意，永享无疆大庆，系天之尊，
不可令支庶同之。其非正统，皆以《铁伐》为氏庶。朕宗
族子孙，刚锐如铁，皆堪伐人。”立其妻梁氏为王后，子
璝为太子，封子延阳平公，昌太原公，伦酒泉公，定平
原公，满河南公，安中山公。又攻姚兴将姚逵于杏城，
二旬，克之，执逵及其将姚大用、姚安和、姚利仆、尹敌
等，坑战士二万人。遣其御史中丞乌洛孤盟于沮渠
蒙逊曰：“自金晋数终，祸缠九服，赵、魏为长蛇之墟，秦、
陇为豺狼之穴，二都神京，鞠为茂草，蠢尔群生，罔知
凭赖。上天悔祸，运属二家，封疆密迩，道会义亲，宜敦
和好，弘康世难。爰自终古，有国有家，非盟誓无以昭
神祗之心，非断金无以定终始之好。然晋、楚之成，吴、
蜀之约，咸口血未干而寻背之。今我二家，契殊曩日，
言未发而有笃爱之心，音一交而怀倾盖之顾。息风
尘之警，同克济之诚，戮力矢心，共济六合。若天下有
事，则双振义旗，区域既清，则并敦鲁、卫，夷险相赴，交
易有无，爰及子孙，永崇斯好。”蒙逊遣其将沮渠汉平
来盟。勃勃闻姚泓将姚嵩与氐王杨盛相持，率骑四
万袭上邽，未至而嵩为盛所杀。勃勃攻上邽，二旬，克
之，杀泓秦州刺史姚平都及将士五千人，毁城而去。
进攻阴密，又杀兴将姚良子及将士万馀人。以其子
昌为使持节、前将军、雍州刺史，镇阴密。泓将姚恢弃
安定，奔于长安，安定人胡俨、华韬率户五万据安定，
降于勃勃。以俨为侍中，韬为尚书，留镇东，羊苟儿镇
之，配以鲜卑五千，进攻泓将姚谌于雍城，谌奔长安。
勃勃进师，次郿城，泓遣其将姚绍来距，勃勃退如安
定。胡俨等袭杀苟儿，以城降泓。勃勃引归杏城，笑谓
群臣曰：“刘裕伐秦，水陆兼进。且裕有高世之略，姚泓
岂能自固。吾验以天时人事，必当克之。又其兄弟内
叛，安可以距人？裕既克长安，利在速返，正可留子弟
及诸将守关中，待裕发轸，吾取之若拾芥耳，不足复
劳吾士马。”于是秣马厉兵，休养士卒。寻进据安定，姚
泓岭北镇戍郡县悉降勃勃，于是尽有岭北之地。俄
而刘裕灭泓，入于长安，遣使遗勃勃书，请通和好，约
为兄弟。勃勃命其中书侍郎皇甫徽为文而阴诵之，
召裕使前，口授舍人为书，封以答裕。裕览其文而奇
之。使者又言勃勃容仪瓌伟，英武绝人，裕叹曰：“吾所
不如也。”既而勃勃还统万裕，留子义真镇长安而还。
勃勃闻之大悦，谓王买德曰：“朕将进图长安，卿试言
取之方略。”买德曰：“刘裕灭秦，所谓以乱平乱，未有德
政以济苍生。关中形胜之地，而以弱才小儿守之，非
经远之规也。狼狈而返者，欲速成篡事耳，无暇有意
于中原。陛下以顺伐逆，义贯幽显，百姓以君命望陛
下义旗之至，以日为岁矣。青泥、上洛，南师之冲要，宜
置游兵，断其去来之路。然后杜潼关，塞崤、陕，绝其水
陆之道。陛下声檄长安，申布恩泽，三辅父老皆壶浆
以迎王师矣。义真独坐空城，逃窜无所，一旬之间，必
缚面麾下，所谓兵不血刃，不战而自定也。”勃勃善之，
以子璝都督前锋诸军事，领抚军大将军，率骑二万，
南伐长安。前将军赫连昌屯兵潼关，以买德为抚军
右长史，南断青泥。勃勃率大军继发。璝至渭阳，降者
属路。义真遣龙骧将军沈田子率众迎战，不利而退，
屯刘回堡。田子与义真司马王镇恶不平，因镇恶出
城，遂杀之。义真又杀田子。于是悉召外军入于城中，
闭门距守，关中郡县悉降。璝夜袭长安，不克。勃勃进
据咸阳，长安樵采路绝。刘裕闻之，大惧，乃召义真东
镇洛阳，以朱龄石为雍州刺史，守长安。义真大掠而
东，至于灞上，百姓遂逐龄石，而迎勃勃入于长安。璝
率众三万追击义真，王师败绩，义真单马而遁。买德
获晋宁朔将军傅弘之、辅国将军蒯恩、义真司马毛
修之于青泥，积人头以为京观。于是勃勃大飨将士
于长安，举觞谓王买德曰：“卿往日之言，一周而果效，
可谓算无遗策矣。虽宗庙社稷之灵，亦卿谋猷之力
也。此觞所集，非卿而谁？”于是拜买德都官尚书，加冠
军将军，封河阳侯。赫连昌攻龄石及龙骧将军王敬
于潼关之曹公故垒，克之，执龄石及敬送于长安。群
臣乃劝进，勃勃曰：“朕无拨乱之才，不能弘济兆庶，自
枕戈寝甲十有二年，而四海未同，遗寇尚炽，不知何
以谢责？当年垂之来叶，将明杨仄陋，以王位让之，然
后归老朔方，琴书卒岁。皇帝之号，岂薄德所膺！”群臣
固请，乃许之。于是为坛于灞上，僭即皇帝位，赦其境
内，改元为昌武。遣其将叱奴侯提率步骑二万，攻晋
并州刺史毛德祖于蒲坂，德祖奔于洛阳。以侯提为
并州刺史，镇蒲坂。勃勃归于长安，征隐士京兆韦祖
思。既至，而恭惧过礼。勃勃怒曰：“吾以国士征汝，奈何
以非类处吾！汝昔不拜姚兴，何独拜我！我今未死，汝犹不以我为帝王；吾死之后，汝辈弄笔，当置吾何地！”
遂杀之。群臣劝都长安，勃勃曰：“朕岂不知长安累帝
旧都，有山河四塞之固；但荆、吴僻远，势不能为人之
患。东魏与我同壤，境去北京裁数百馀里，若都长安，
北京恐有不守之忧。朕在《统万》，彼终不敢济河，诸卿
适未见此耳。”其下咸曰：“非所及也。”乃于长安置南台，
以璝领大将军、雍州牧、录南台尚书事。勃勃还，统万
以宫殿大成，于是赦其境内。又改元曰真兴。刻石都
南，颂其功德曰：“夫庸大德盛者，必建不刊之业；道积
庆隆者，必享无穷之祚。昔在陶唐，数终厄运。我皇祖
大禹，以至圣之姿，当经纶”之会，凿龙门而辟伊阙，疏
三江而决九河，夷一元之穷灾，拯六合之沉溺，鸿绩
侔于天地，神功迈于造化。故二仪降祉，王灵叶赞，揖
让受终，光启有夏。传世二十，历载四百，贤辟相承，哲
王继轨，徽猷冠于元古，高范焕乎畴昔。而道无常夷，
数或屯险，王桀不纲，网漏殷氏，用使金晖绝于中天，
神辔辍于促路。然纯曜未渝，庆绵万祀，龙飞漠南，凤
峙朔北。长辔远驭，则西罩昆山之外；密网遐张，则东
絚沧海之表。爰始逮今，二千馀载，虽三统迭制于崤
函，五德革运于伊洛，秦雍成篡弑之墟，周豫为争夺
之薮。而幽朔谧尔，主有常尊于上；海代晏然，物无异
望于下。故能控弦之众，百有馀万，跃马长驱，鼓行秦
赵，使中原疲干奔命，诸夏不得高枕，为日久矣。是以
偏师暂拟，泾阳摧隆周之锋；赫斯一奋，平阳挫汉祖
之锐。虽霸王继踪，犹朝日之升扶桑；英豪接踵，若夕
月之登濛汜：自开辟以来，未始闻也。非夫卜世与干
坤比长，鸿基与山岳齐固，孰能本枝于千叶，重光于
万祀，履寒霜而逾荣，蒙重氛而“弥耀者哉！”于是元符
告征，大猷有会。我皇诞命世之期，应大纵之运，仰协
时休，俯顺时望。龙升北京，则义风盖于九区；凤翔天
域，则威声格于八表。属奸雄鼎峙之秋，群凶岳立之
际，昧旦临朝，日旰忘膳，运筹命将，举无遗策；亲御六
戎，则有征无战。故伪秦以三世之资，丧魂于关陇。河
源望旗而委质，“北虏钦风而纳款”，德音著于柔服，威
刑彰于伐叛，文教与武功并宣，俎豆与干戈俱运。五
稔之间，道风弘著，暨乎七载，而王猷允洽。“乃远惟周
文，启经始之基；近详山川，究形胜之地。遂营起都城，
开建京邑，背名山而面洪流，左河津而右重塞。高隅
隐日，崇墉际云，石郭天池，周绵千里。其为独守之形，
险绝之状，固以远迈于《咸阳》，超美于周洛。”若乃广五
郊之义，尊七庙之制，崇左社之规，建右稷之礼，御太
一以缮明堂，模帝坐而营露寝，闾阖披霄而山亭，象
魏排虚而岳峙，华林灵沼，崇台秘室，通房连阁，驰道
苑园，可以荫映万邦，光覆四海，莫不郁然并建，森然
毕备。若紫微之带皇穹，《阆风》之跨后土。然宰司鼎臣，
群黎士庶，佥以为重威之式，有阙前王。于是延王尔
之奇工，命班输之妙匠，搜文梓于邓林，采绣石于恒
岳。九域贡以金银，八方献其瓌宝。亲运神奇，参制规
矩。营离宫于露寝之南，起别殿于永安之北。高构千
寻，崇基万仞。元栋镂榥，若腾虹之扬眉；飞檐舒㗁，似
羽鹏之矫翼。二序启矣。而五时之坐开；四隅陈设，而
一御之位建。温宫胶葛，凉殿峥嵘，络以隋珠，綷以金
镜。虽曦望互升于表，而中无昼夜之殊；阴阳迭更于
外，而内无寒暑之别。故善目者不能为其名，博辩者
不能究其称。斯盖神明之所规模，非人工之所经制。
若乃寻名以求类，迹状以效真；据质以究名，形疑妙
出。虽如来须弥之宝塔，帝释刀利之神宫，尚未足以
喻其丽，方其饰矣。昔周宣考室，而咏于诗人，閟宫有
侐，而颂声是作。况乃太微肇制，清都启建，轨一文昌，
旧章唯始，咸秩百神，宾享万国，群生开其耳目，天下
咏其来苏，亦何得不播之管弦，刊之金石哉？乃树铭
都邑，敷赞硕美，俾皇风振于来叶，圣庸垂“乎不朽”，其
辞曰：“于赫灵祚，配干比隆，巍巍大禹，堂堂圣功，仁被
苍生，德格元穹，帝锡元珪，揖让受终，哲王继轨，光阐
徽风，道无常夷，数或不竞，金精南迈，天辉北映，灵祉
逾昌，世业弥盛，惟祖惟父，克广休命，如彼日月，连光
接镜，元符瑞德，干运有归，诞锺我后，应图龙飞。落落
神武，恢恢圣姿，名教内敷”，群妖外夷。化光四表，威截
九围。封畿之制，王者常经。乃《延输》尔，肇建帝京。土苞
上壤，地跨胜形。庶人子来，不日而成。崇台霄峙，秀阙
云亭。千榭连隅，万阁接屏。晃若晨曦，昭若列星。离宫
既作，别宇云施。爰构崇明，仰准乾仪。悬甍风阅，飞轩
云垂。温室嵯峨，层城参差。楹雕虬兽，节镂龙螭。莹以
宝璞，饰以“珍奇，称因褒著，名由实扬。伟哉皇室，盛以
厥章，义高灵台，美隆未央。迈轨三五，贻则霸王，永世
垂范，亿载弥光。”其秘书监胡义周之辞也。名其南门
曰朝宋门，东门曰招魏门，西门曰服凉门，北门曰平
朔门。追尊其高祖训儿曰“元皇帝”，曾祖武曰“景皇帝”，
祖豹子曰“宣皇帝”，父卫辰曰“桓皇帝”，庙号太祖，母苻
氏曰桓文皇后。勃勃性凶暴好杀，无顺守之规，常居

后斩之，夷夏嚣然，人无生赖。在位十三年，而宋受禅，
以宋元嘉二年死。子昌嗣伪位，寻为魏所擒。弟定僭
号于平凉，遂为魏所灭。自勃勃至定，凡二十有六载
而亡。

按《魏书铁弗刘虎传》：“屈孑死，昌僭立。昌字还国，一名
折，屈孑之第三子也。既僭位，改年永光。世祖闻屈孑
死，诸子相攻，关中大乱，于是西伐，乃以轻骑一万八
千，济河袭昌。时冬至之日，昌方宴飨，王师奄到，上下
惊扰。车驾次于黑水，去城三十馀里，昌乃出战，世祖
驰往击之，昌退走入城。未及闭门，军士乘胜入其西”
宫，焚其西门，夜宿城北。明日，分军四出，略民居，杀获
数万，生口牛马十数万，徙万馀家而还。后昌遣弟定
与司空奚斤相持于长安。世祖乘虚西伐，济君子津，
轻骑三万，倍道兼行。群臣咸谏曰：“统万城坚，非十日
可拔。今轻军讨之，进不可克，退无所资。不若步军攻
具，一时俱往。”世祖曰：“夫用兵之术，攻城最下，不得已
而用之。如其攻具一时俱往，贼必惧而坚守。若攻不
时拔，则食尽兵疲，外无所掠，非上策也。朕以轻骑至
其城下，彼先闻有步军，而徒见骑至，必当心闲，朕且
羸师以诱之，若得一战，擒之必矣。所以然者，军士去
家二千里，复有黄河之难，所谓置之死地而后生也。
以是决战则有馀，攻”城则不足。遂行，次于黑水，分军
伏于深谷，而以少众至其城下。昌将狄子玉来降，说
昌使人追其弟定。定曰：“城既坚峻，未可攻拔，待擒斤
等，然后徐往，内外击之，何有不济？”昌以为然。世祖恶
之，退军城北，示昌以弱。遣永昌王健及娥清等分骑
五千，西掠居民。会军士负罪亡入昌城，言“官军粮尽，
士卒食菜，辎重在后，步兵未至，击之为便。”昌信其言，
引众出城，步骑三万。司徒长孙翰等言“昌步陈难陷，
宜避其锋，且纵步兵一时奋击。”世祖曰：“不然。远来求
贼，恐其不出。今避而不击，彼奋我弱，非计也。”遂收军
伪北，引而疲之。昌以为退，鼓噪而前，舒陈为翼。行五
六里，世祖冲之，贼陈不动，稍复前行。会有风起，方术
宦者赵倪劝世祖更待后日，崔浩叱之，世祖乃分骑
为左右以掎之。世祖坠马，贼已逼接，世祖腾马刺杀
其尚书斛黎，又杀骑贼十馀人，流矢中掌，奋击不辍。
昌军大溃，不及入城，奔于上邽，遂克其城。初，屈孑性
奢，好治宫室。城高十仞，基厚三十步，上广十步，宫墙
五仞，其坚可以砺刀斧。台榭高大，飞阁相连，皆雕镂
图画，被以绮绣，饰以丹青，穷极文彩。世祖顾谓左右
曰：“蕞尔小国，而用民如此，虽欲不亡，其可得乎？”后侍
御史安颉擒昌，世祖使侍中古弼迎昌至京师，舍之
西宫门内，给以乘舆之副。又诏昌尚始平公主，假常
忠将军、会稽公，封为秦王。坐谋反伏诛。

昌弟定，小字直獖，屈孑之第五子，凶暴无赖。昌败，定
奔于平凉，自称尊号，改年胜光。定登阴槃山，望其本
国，泣曰：“先帝以朕承大业者，岂有今日之事乎！使天
假朕年，当与诸卿建季兴之业。”俄而有群狐百数，鸣
于其侧，定命射之，无所获。定恶之，曰：“此亦大不臧，咄
咄天道，复何言哉！”与刘义隆连和，遥分河北，自恒山
以东属义隆，恒山以西属定。遣其将寇麟城，始平公
隗归讨破之。定又将数万人东击归。世祖亲率轻骑
袭平凉，定救平凉，方陈自固，世祖四面围之，断其水
草。定不得水，引众下原。诏武卫将军丘眷击之，众溃，
定被创，单骑遁走，收其馀众，乃西保上邽。神麚四年，
为吐谷浑慕璝所袭，擒定送京师，伏诛